[{"text_idx": "#000005", "text": "Beldur barik 2019ko bideo irabazleak"}, {"text_idx": "#000006", "text": "Beldur Barik 2018ko bideo irabazleak"}, {"text_idx": "#000007", "text": "Beldur Barik 2017ko bideo irabazleak"}, {"text_idx": "#000008", "text": "Beldur Barik 2016ko bideo irabazleak"}, {"text_idx": "#000009", "text": "Beldur Barik 2015ko bideo irabazleak"}, {"text_idx": "#000010", "text": "Beldur Barik 2014ko bideo irabazleak"}, {"text_idx": "#000011", "text": "Beldur Barik 2013ko bideo irabazleak"}, {"text_idx": "#000012", "text": "Beldur Barik 2012ko bideo irabazleak"}, {"text_idx": "#000016", "text": "\u2018Beldur Barik 2021\u2019 herri lehiaketak badu palmaresa. Saritutako lanen eta horien egileen zerrenda atzo arratsaldean ezagutu zen, azaroaren 25eko jaialdian. Jarduera horrek, beste behin ere, agerian utzi zuen udalerriak berdintasunaren alde erabat dagoela eta indarkeria matxistaren edozein adierazpen gaitzesten duela. Aurtengo herriko lehiaketara 11 bideo aurkeztu dira, gehienak taldean landutakoak. 12 eta 26 urte bitarteko 42 neska eta mutil gaztek parte hartu dute. 12-13 urtekoen kategorian 5 bideo aurkeztu dira; 14-18 urteko tartean beste 5 bideo, eta azkenik, 19-26 urteko egileen atalean beste 1. Lehiaketa honetan udalerriko ikastetxe guztiek parte hartu eta lagundu dute."}, {"text_idx": "#000021", "text": "Beldur Barik Jaialdi horretan Aitziber Izquierdo clown-a aritu zen, \u201cEsCu\u0301pido amor\u201d umorezko eta maitasunezko kontakizunarekin. Jarraian, Ermuko Beldur Barik lehiaketara aurkeztutako 11 bideoetatik sarituak proiektatu eta ikusi ziren."}, {"text_idx": "#000022", "text": "Jaialdiaren ondoren, Orbe Kardinalaren plazan herritarren urteroko kontzentrazioa egin zen, ordu laurden batez isilik, indarkeria matxistaren biktima izan ziren emakume guztien oroimenez. Beatriz Gamiz eta Arritokieta Araiztegi alkateordeek gaztelaniaz eta euskaraz irakurri zuten Udalbatza osatzen duten bost talde politikoek aho batez onartutako erakunde adierazpena."}, {"text_idx": "#000023", "text": "Azpian, emakumeenganako indarkeriaren aurkako jardunaldi horretako jardueren argazkiak uzten dizkizuegu."}, {"text_idx": "#000035", "text": "Lehiaketara lanak aurkezteko epea 2021eko azaroaren 5ean amaituko da, 23:59an."}]